DVA (skupina)

DVA je české hudobné duo manželov Báry (*1981) a Jana (*1976) Kratochvílových, ktorí sú známy taktiež z Divadla DNO. DVA vznikli v roku 2006 a do širšieho povedomia vstúpili po vydaní úspešného albumu Fonók v septembri 2008, za ktorý si vyslúžili nomináciu na cenu Anděl v kategórii alternatívnej hudby. 

Sami DVA hovoria, že hrajú „tango, kabaret, cirkus, popsongy, kuchynský beatbox, freakfolk, akustické elektro a elektrické akusto v dvojvrstvom balení“. Svoj prvý album Fonók označujú za „folklór neexistujúcich národov“, ďalší, nadväzujúci album HU (2010) zase za „pop z neexistujúcich rádií“. Pre ich hudbu sú totiž typické texty vo vlastných vymyslených jazykoch (niekedy pripomínajúci napríklad nemčinu, maďarčinu, švédčinu…).

S úspechmi vystupovali v mnohých európskych krajinách ako napr. (Poľsko, Nórsko, Rusko, Nemecko, Francúzsko, Taliansko…). Okrem bežných koncertov (často s videosprevádzaním v podaní Markéty Lisej a Magdaleny Hrubej zo skupiny Midi Lidi) živo sprevádzajú filmy (napríklad Kabinet doktora Caligariho) či divadla (napríklad tanečné predstavenie Emigrantes).

Hlavne v začiatkoch sa pre DVA stal dôležitým ich profil na komunitnej sieti MySpace. „Cez MySpace profil prebehla väčšina hraní prvý rok. A často nás vďaka profilu na MySpace osloví niekto zo zahraničia.“ hovoria DVA.

V roku 2014 vydali ich tretí radový album Nipomo, ktorý vydalo aj americké vydavateľstvo Northern Spy .

Dejiny

2006 
Základy dua DVA boli položené pri nahrávaní rozhlasovej sci-fi hry Bezděčné vítězství (na motív Isaaca Asimova) v roku 2005. DVA vznikli na jar roku 2006 v Třebechoviciach pod Orebom. Založili si vlastný Label HomeTable a hneď vyprodukovali dve CD-R minialbumy Nunovó Tango a Elektro a kusto. 26. júna po prvýkrát doprevádzali film Kabinet doktora Caligariho a 6. decembra mala premiéru hra Divadla DNO Ledové techno, teda lapohádky, kde DVA živo hrali.

2007 
V apríli DVA vystupovali na petrohradskom medzinárodnom festivale experimentálnej hudby SKIF 11 a v ruskej televízie v relácii Dámský klub (so sledovanosťou asi milión divákov). Vydali taktiež soundtrack Lappop k predstaveniu Ledové techno, teda lapohádky a album Kapitán Demo, kompiláciu väčšiny ich tvorby (minialbum Nunovó Tango a Elektro a kusto, Lappop, hudby k filmu Kabinet doktora Caligariho, zvonenie k mobilným telefónom, atď.), ktorú ponúkali na koncertoch. Vystupovali v Maďarsku, Rusku, Slovensku a Rakúsku.

2008 
Projekciu filmu Kabinet doktora Caligariho s hudbou kapely DVA  zremixoval Projekt 100. 4. júna DVA premiérovo doprevádzali krátke filmy Georgesa Mélièsa. Na svojom Labeli HomeTable vydali filmové soundtracky Mélies a Caligari. V labeli Surreal Madrid vyšiel súbor Zvonění do mobilních telefonů. Vytvorili tiež zvuky k počítačovej hre NaDraka, hudbu k animovanému filmu Magdalény Bartákovej Zahrada uzavřená a znelky k festivalom Letní filmová škola 2008 a Ostrovy/Islands 08. V júli prebehlo nahrávanie prvého „klasického“ (lisovaného) albumu Fonók, ktoré vyšlo 30. septembra. DVA počas roku hrali v Poľsku, Rakúsku, Slovensku, Nórsku, Francúzsku a Nemecku.

2009 
8. júna vyšiel album Kollektt8, obsahuje soundtracky a hudbu k rôznym vedľajším projektom predovšetkým z roku 2008 a je voľný na stiahnutie. DVA taktiež nahrali po jednej piesni na album For Semafor (cover verziu piesne „Vyvěste fangle“) a Neuveriteľne smutný album (remix piesne „Laco nikdy neklame“). Prebehlo mnoho koncertov ako v Česku, tak aj v zahraničí: na Slovensku, v Poľsku, Nemecku, Nórsku, Rakúsku, Francúzsku, Maďarsku a Taliansku.

2010 
7. januára malo v Divadle Archa premiéru tanečno–divadelné predstavenie skupiny VerTeDance Emigrantes, ktoré DVA živo hudobne doprevádza. V apríli vystupovali spoločne s Divadlom DNO na tropickom ostrove Réunion. Ďalej koncertovali okrem Česka na Slovensku, v Poľsku, Španielsku, Maďarsku a Srbsku. V apríli sa motív z piesne „Nunovo Tango“ (album Fonók) objavil v reklame na Deutsche Telekom. V tomto roku skupina plánuje opäť voľne vydať kolekciu svojich soundtrackov a sprievodné hudby za minulý rok (tentokrát pod názvom Kollektt9). 25. septembra vyšiel nový, v júli nahratý album HU. Po „folklóre neexistujúcich národov“ z Fonóku ide o „pop z neexistujúcich rádií“. DVA taktiež zložili hudbu k dokumentárnym filmom Vše pro dobro světa a Nošovic (2010) Víta Klusáka a Medvědí ostrovy Martina Ryšavého (2010). Pieseň Tatanc bola použitá vo videoklipe pre prezentáciu Palackého Univerzity..

2011 
Za album HU získali ocenenie v žánrových cenách Anděl v kategórii alternatívna hudba.

2012 
19. apríla vydávajú soundtrack k počítačovej hre Jaromíra Plachého s rovnomenným názvom Botanicula, ktorý bol ocenený najlepším herným soundtrackom v Independent Games Festival 2012.

2013 
Dva po absolvovaní úspešné turné po Amerike začínajú pracovať na albume.

2014 
25. februára vydávajú svoj tretí štúdiový album Nipomo, ktorý v Amerike vydalo vydavateľstvo Northen Spy. Zaujímavosťou je, že album vychádza aj na kazete. Z albumu vydali videoklipy pre piesne Mulatu, Vespering, Durango a Nunki.

Na konci marca začínajú Nipomo turné po Európe.

Členovia skupiny 
 ONA (Bára Kratochvílová) – spev, saxofón, klarinety, megafón, hračky
 ON (Jan Kratochvíl) – gitara, banjo, beatbox, spev, (looping), radiosampling

Diskografia 
 2006: Bezděčné vítězství – rozhlasová sci-fi hra
 2007: Kapitán Demo (Label HomeTable, CD-R) – kompilácia minialbumov Nunovó Tango a Elektro a kusto z predchádzajúceho roku; album poslúžil ako základ pre neskorší Fonók
 2007: Lappop (Label HomeTable, CD-R) – soundtrack k predstaveniu divadla DNO Ľadové techno, teda lapohádky
 2008: Zvonenie do mobilných telefonov (Surreal Madrid, MP3)
 2008: Mélies (Label HomeTable, CD-R) – soundtrack ku krátkym filmom Georgesa Mélièsa
 2008: Caligari (Label HomeTable, CD-R) – soundtrack k filmu Kabinet doktora Caligariho
 2008: Fonók (Indies Scope, CD/MP3) – prvý klasický album
 2009: Kollektt8 (Label HomeTable, CD-R/MP3) – kompilácia Lappop, Mélies a ďalšieho; voľne na stiahnutie tu
 2010: HU (Indies Scope, CD/LP) – druhý klasický album
 2012: Botanicula (Label HomeTable, CD, LP, Digital download) - soundtrack ku hre Botanicula
 2014: Nipomo (Label HomeTable / Northen Spy, CD, LP, Digital download, Kazeta) - tretí klasický album

Účasť 
 2009: For Semafor (Klíče, CD) – album cover verzií piesní Jiřího Suchého a Jiřího Šlitra; pieseň „Tingl Tanglik“ (v origináli „Vyvěste fangle“)
 2009: Neuveriteľne smutný album (Deadred / Starcastic, CD) – autori Peťo Tázok & Karaoke Tundra; remix piesne „Laco nikdy neklame“

Ďalšie projekty 
 2007: Zahrada uzavřena – animovaný film na motívy: Píseň písní, réžia: Magdaléna Bartáková.
 2007: NaDraka – hudba a ruchy k počítačovej hre.
 2008: Letní filmová škola – hudba pre festivalovú znelku.
 2008: Ostrovy/Islands – hudba pre znelku multi žánrového festivalu v Pardubiciach.
 2008: VŠUP – hudba ku znelke ateliéru animácie, réžia: Jaromír Plachý.
 2009: Nunovó tango – animovaný klip k rovnomennej piesni z albumu Fonók, réžia: Jaromír Plachý.
 2009: Anifilm – hudba k znelke rovnomenného medzinárodného festivalu animovaných filmov v Třeboni, réžia: Jaromír Plachý.
 2010: Vše pro dobro světa a Nošovic – hudba k dokumentárnemu filmu, réžia: Vít Klusák.
 2010: Tropikal animal – klip k rovnomennej piesni z albumu Hu, réžia: Kuba František Růžička.
 2014: Mulatu - videoklip k rovnomennej piesni z albumu Nipomo, réžia: Jaromír Plachý
 2014: Vespering - videoklip k rovnomennej piesni z albumu Nipomo

Label HomeTable 
Label HomeTable založili DVA v roku 2006 ako svoje vlastné „kuchynské“ vydavateľstvo. Plánujú vydávať aj albumy cudzích kapiel (podmienkou je nahrávať doma, nie v štúdiu), zatiaľ však vydali len svoje vlastné. Na rok 2010 sú plánované aj cudzie tituly.

Referencie

Iné projekty

Literatúra

Externé odkazy 
DVA – oficiálne stránky
DVA on MySpace Music – profil na MySpace
Divadlo DNO – oficiálne stránky
Label HomeTable – oficiálne stránky

České hudobné skupiny